Lauluja Nuppilasta

Lauluja Nuppilasta on Lapinlahden Lintujen neljäs studioalbumi, joka julkaistiin huhtikuussa 1988. Albumin kappaleesta "Kuppilan tango" tehtiin myös musiikkivideo, joka esitettiin yhtyeen ensimmäisen sketsisarjan Seitsemän kuolemansyntiä ensimmäisessä osassa 15. lokakuuta 1988.

Albumi kohosi julkaisunsa aikoihin Suomen levylistojen 7. sijalle ja pysyi listalla 10 viikon ajan.

Albumi julkaistiin vinyyli- ja CD-levynä sekä C-kasettina Parlophone-levymerkillä.

Albumin kansikuvan on tehnyt yhtyeen trumpetisti ja laulaja Matti Jaaranen.

Tyyli 
Albumin tyyli on hyvin vaihteleva. Osa kappaleista, kuten "Miksi surisin" ja "Saako niin tehdä" on Lapinlahden Linnuille perinteisiä humoristisia poprock-ralleja, kun taas "Kohta varisee!" on tyylillisesti lähellä rock 'n' rollia. Albumilla on myös kokeellisempia kappaleita, kuten rockin ja tangon risteyttävä "Kuppilan tango" ja B-puolen progressiivisiakin vivahteita sisältävät "Suuri juokseva ihminen" ja "Talonmiehen perhonen".

Kappaleet 

Kaikki kappaleet säveltänyt Pekka Hedkrok, ellei toisin mainita. Kaikki kappaleet sovittaneet Lapinlahden Linnut.

A-puoli

B-puoli

Kokoonpano

Lapinlahden Linnut 
 Ari Kettunen - piano ja laulu
 Tapio Liinoja – laulu ja koolingit
 Heikki Salomaa – banjo, huuliharppu, cabasa ja laulu
 Timo Eränkö – tenorisaksofoni ja laulu
 Matti Jaaranen – trumpetti ja laulu
 Mikko Kivinen – ukulele, koolingit ja laulu
 Markku Toikka – tenorisaksofoni, matka-arkku ja laulu
 Hannu Lemola – rummut, kilinät ja suhinat
 Pekka Hedkrok  – koskettimet, piano ja laulu
 Lapinlahden Linnut - 16 kappaletta muita rytmisoittimia, mm. roskapönttö

Vierailevat muusikot (Nuppilan vieraskirja 1988) 
 Herttoniemen eläkeläiset ry - taustalaulu
 Raspikurkut - taustalaulu
 Pekka Pohjola - sähköbasso
 Pekka Rechardt - sähkökitara
 Jan Noponen - rumpusämplit ja syntetisointi
 Lars-Thomas "Kråkan" Kråkström - kappaleessa 10
 Lenni "Lennu" Roininen - kappaleessa 10
 Paavo "Puosu" Liesinen - kappaleessa 10
 vanha rouva - kappaleessa 10

Tuotanto 
 Pedro Hietanen – tuottaja (Oy Emi Finland Ab)
 Risto Hemmi – äänittäjä (Finnvox-studiot)
 Finnvox-studiot - kahvit
 Juha-Pekka Laakio - valokuvaaja
 Matti Jaaranen - kansimies
 Timo Kaisla - vuokraisäntä

Tuotanto 
Albumilla esiintyvät yhtyeen varsinaisen kokoonpanon lisäksi sen entinen rumpali Jan Noponen ja ex-pianisti Ari "Arvid" Kettunen, joista jälkimmäinen esitti itse säveltämänsä kappaleen "Patja-apina". Se oli viimeinen Kettusen yhtyeelle tekemä sävellys. Kettunen palasi kokoonpanoon vuonna 2023 yhtyeen 40-vuotisjuhlakiertueelle. Noponen on esiintyi vielä vuoden 1988 jälkeen toisinaan yhtyeen klassisten kokoonpanojen konserteissa.

Vastaanotto 
Lauluja Nuppilasta on yksi Lapinlahden Lintujen arvostetuimpia levyjä, mutta ilmestyessään sitä arvosteltiin mm. "kuivaksi ja väkinäiseksi". Sittemmin albumin arvostus on kuitenkin noussut.

Lähteet 

Lapinlahden Lintujen albumit
Vuoden 1988 albumit
Pedro Hietasen tuottamat albumit